CELEX: 32017D0594
Language: fi
Date: 2017-03-21 00:00:00
Title: Neuvoston päätös (EU) 2017/594, annettu 21 päivänä maaliskuuta 2017, Euroopan yhteisöjen ja niiden jäsenvaltioiden sekä Uzbekistanin tasavallan välistä kumppanuutta koskevaan kumppanuus- ja yhteistyösopimukseen liitettävän, kyseisen sopimuksen muuttamista sen määräysten ulottamiseksi kahdenväliseen tekstiilituotteiden kauppaan, ottaen huomioon kahdenvälisen tekstiilituotteita koskevan sopimuksen voimassaolon päättyminen, koskevan pöytäkirjan tekemisestä

28.3.2017   
            
            
               FI
            
            
               Euroopan unionin virallinen lehti
            
            
               L 81/1
            
         NEUVOSTON PÄÄTÖS (EU) 2017/594,
   annettu 21 päivänä maaliskuuta 2017,
   Euroopan yhteisöjen ja niiden jäsenvaltioiden sekä Uzbekistanin tasavallan välistä kumppanuutta koskevaan kumppanuus- ja yhteistyösopimukseen liitettävän, kyseisen sopimuksen muuttamista sen määräysten ulottamiseksi kahdenväliseen tekstiilituotteiden kauppaan, ottaen huomioon kahdenvälisen tekstiilituotteita koskevan sopimuksen voimassaolon päättyminen, koskevan pöytäkirjan tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1)
   
   sekä katsoo seuraavaa:
   
               (1)
            
            
               Neuvosto antoi 9 päivänä kesäkuuta 2010 komissiolle luvan aloittaa Uzbekistanin tasavallan kanssa neuvottelut Euroopan yhteisöjen ja niiden jäsenvaltioiden sekä Uzbekistanin tasavallan välisen kumppanuutta koskevan kumppanuus- ja yhteistyösopimuksen (2), jäljempänä ’sopimus’, muuttamiseksi, jotta varmistetaan, että muiden tavaroiden kaupassa noudatettavat periaatteet ulotetaan virallisesti myös tekstiilituotteiden kauppaan. Nämä neuvottelut on saatettu menestyksekkäästi päätökseen, ja pöytäkirja sopimuksen muuttamisesta kumoamalla 16 artikla ja kaikki viittaukset siihen parafoitiin 1 päivänä heinäkuuta 2010.
            
         
               (2)
            
            
               Neuvottelujen yhteydessä osapuolet sopivat suorittavansa tarkastustoimenpiteen ja poistavansa tekniseen säännökseen viittaavan vanhentuneen säännöksenn jonka voimassaolo päättyi vuonna 1998, ja siihen viittaavan vastaavan liitteen,.
            
         
               (3)
            
            
               Neuvoston päätöksen 2011/250/EU (3) mukaisesti Euroopan yhteisöjen ja niiden jäsenvaltioiden sekä Uzbekistanin tasavallan kumppanuutta koskevaan kumppanuus- ja yhteistyösopimukseen liitettävä pöytäkirja, jolla muutetaan kyseistä sopimusta sen määräysten ulottamiseksi koskemaan kahdenvälistä tekstiilituotteiden kauppaa, ottaen huomioon kahdenvälisestä tekstiilituotteiden kaupasta tehdyn sopimuksen voimassaolon päättyminen, jäljempänä ’pöytäkirja’, allekirjoitettiin 7 päivänä huhtikuuta 2011 sillä varauksella, että se tehdään.
            
         
               (4)
            
            
               Pöytäkirja olisi tehtävä,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin puolesta Euroopan yhteisöjen ja niiden jäsenvaltioiden sekä Uzbekistanin tasavallan välistä kumppanuutta koskevaan kumppanuus- ja yhteistyösopimukseen liitettävä, kyseisen sopimuksen muuttamista sen määräysten ulottamiseksi kahdenväliseen tekstiilituotteiden kauppaan, ottaen huomioon kahdenvälisen tekstiilituotteita koskevan sopimuksen voimassaolon päättyminen, koskeva pöytäkirja (4).
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja antaa unionin puolesta pöytäkirjan 2 artiklassa tarkoitetun ilmoituksen.
   3 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 21 päivänä maaliskuuta 2017.
      
         
            Neuvoston puolesta
         
         
            Puheenjohtaja
         
         E. SCICLUNA
      
   
   
      (1)  Hyväksyntä annettu 14.12.2016.
   
      (2)  EYVL L 229, 31.8.1999, s. 3.
   
      (3)  EUVL L 106, 27.4.2011, s. 1.
   
      (4)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.